b'\n_START_ARTICLE_\nVinden stiger\n_START_SECTION_\nHandling\n_START_PARAGRAPH_\nFilmen er en fiktiv biografisk film om Jiro Horikoishi (1903\xe2\x80\x931982), en kjent japansk flyingeni\xc3\xb8r, mest kjent for \xc3\xa5 ha designet jagerflyet Mitsubishi A6M Zero. I filmen f\xc3\xb8lges han gjennom sine dr\xc3\xb8mmer om \xc3\xa5 skape fine fly og hans dr\xc3\xb8mmesamtaler med den italienske flyingeni\xc3\xb8ren grev Caproni. Han overlevde et stort jordskjelv i 1923 og traff en kvinne ved navn Nahoko, men de kommer fra hverandre i mange vanskelige \xc3\xa5r. Til sist m\xc3\xb8tes de igjen p\xc3\xa5 et hotell og blir forlovet, men s\xc3\xa5 skjer det noe som kanskje endrer planene deres.\n_START_SECTION_\nProduksjon\n_START_PARAGRAPH_\nMiyazaki ville egentlig lage filmen Ponyo p\xc3\xa5 klippen ved havet 2, men hans produsent bestemte at han skulle lage en film basert p\xc3\xa5 sin egen manga da den ville l\xc3\xa6re barn om mer seri\xc3\xb8se emner._NEWLINE_Dokumentarfilmen The Kingdom of Dreams and Madness (japansk tittel: \xe5\xa4\xa2\xe3\x81\xa8\xe7\x8b\x82\xe6\xb0\x97\xe3\x81\xae\xe7\x8e\x8b\xe5\x9b\xbd) fra 2013, regissert av Mami Sunada, viser rutinene til de ansatte ved Studio Ghibli, inkludert filmmakerne Hayao Miyazaki, Isao Takahata, og Toshio Suzuki mens de arbeidet med to filmer samtidig, Vinden stiger og Fortellingen om prinsesse Kaguya.\n_START_SECTION_\nOm filmen\n_START_PARAGRAPH_\nFilmen og mangaen er basert p\xc3\xa5 romanen The Wind Has Risen (japansk: \xe9\xa2\xa8\xe7\xab\x8b\xe3\x81\xa1\xe3\x81\xac \xe2\x80\x93 Kaze Tachinu) av Hori Tatsuo, skrevet i tiden 1936\xe2\x80\x9337. Den har handling fra et sanatorium for tuberkulose i Nagano og handlingen f\xc3\xb8lger den kvinnelige figurens sykdom._NEWLINE_Filmen fikk 89 prosent p\xc3\xa5 Rotten Tomatoes. Filmen ble nominert til Oscar for beste animasjonsfilm. Filmen benytter et sitat av Paul Valey, \xc2\xabLe vent se leve, il faunt tender de vivre\xc2\xbb._NEWLINE_Hayao Miyazaki gikk av med pensjon etter filmen kom ut i 2013.'